EkBass/fiwiki-20250220-pages-articles huggingface dataset:
Peter Lieberson

Peter Lieberson (25. lokakuuta 1946 New York – 23. huhtikuuta 2011 Tel Aviv) oli yhdysvaltalainen säveltäjä.Peter Lieberson AllMusic Lieberson oli Columbia Recordsin puheenjohtajana toimineen Goddard Liebersonin ja ballerina Vera Zorinan poika. Hän opiskeli Columbian yliopistossa Milton Babbittin, Donald Martinon, Martin Boykanin ja Charles Wuorisen johdolla. Sarjallisuus oli Liebersonin opiskeluaikana voimissaan, ja kaksitoistasäveljärjestelmä vaikuttikin hänen musiikkiinsa merkittävästi. Vuonna 1976 Lieberson muutti Boulderiin, Coloradoon, opiskelemaan tiibetinbuddhalaisuutta Chögyam Trungpan johdolla. Lieberson sai filosofian tohtorin arvon Brandeisin yliopistosta ja toimi itse opettajana Harvardin yliopistossa vuosina 1984–1988. Tämän jälkeen hänestä tuli meditaatiokoulutuskeskuksen kansainvälinen johtaja Halifaxissa, Nova Scotiassa. Vuodesta 1994 Lieberson keskittyi yksinomaan säveltämiseen.Peter Lieberson Philadelphia Chamber Music Society Hänen teoksiinsa kuuluvat ooppera Ashoka's Dream, pianokonsertto (1983) ja muita orkesteriteoksia. Hän teki yhteistyötä sellaisten esiintyjien kuin Peter Serkinin, Yo-Yo Man ja Emanuel Axin kanssa. Lieberson oli kolmesti naimisissa. Hänen ensimmäinen vaimonsa Ellen Kearney opiskeli hänen kanssaan tiibetinbuddhalaisuutta. Toinen vaimo, Lorraine Hunt Lieberson (k. 2006) oli mezzosopraano, jota varten Lieberson sävelsi laulusarjat Rilke Songs ja Neruda Songs. Neruda Songs -teoksen kantaesittivät 20. toukokuuta 2005 Esa-Pekka Salosen johtamat Los Angelesin filharmonikot Hunt Liebersonin toimiessa solistina. Teos toi säveltäjälle Grawemeyer-palkinnon. Hänen kolmas puolisonsa oli Rinchen Lhamo, jonka hän tapasi saadessaan hoitoa lymfoomaan. Lieberson kuoli ollessaan hakemassa lisähoitoa sairauteensa Israelissa. == Lähteet == Luokka:Yhdysvaltalaiset säveltäjät Luokka:Oopperasäveltäjät Luokka:Vuonna 1946 syntyneet Luokka:Vuonna 2011 kuolleet
1534 Näsi

1534 Näsi on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty suomalaisen järven mukaan. Näsin likimääräinen läpimitta on 20 kilometriä. Kohde sijaitsee Auringosta suunnilleen 2,73 kertaa niin kaukana kuin Maa, ja sen kierros Auringon ympäri kestää noin 4,5 vuotta. ==Lähteet== Luokka:Päävyöhykkeen asteroidit
Zaifeng

Zaifeng, prinssi Chun (Wade–Giles: Tsai-feng; 1883–1951)The Vicissitudes of Prince Chun's Mansion China Heritage Quarterly 12/2007, China Heritage Project, The Australian National University. Viitattu 31.1.2021. oli Kiinan viimeisen keisarin Pu Yin isä ja sijaishallitsija tämän valtakaudella vuosina 1908–1911. Zaifeng oli Kiinan keisari Xianfengin veljenpoika ja keisari Guangxun nuorempi veli.Nordisk familjebok (1920), s. 225–226 Runeberg.org. Viitattu 31.1.2021.Salmonsens konversationsleksikon (1915–1930), s. 892 Runeberg.org. Viitattu 31.1.2021. Hänen isoisänsä oli keisari Daoguang. Zaifeng peri Chunin prinssin arvon vuonna 1891 kuolleelta isältään Yixuanilta. Kiinaa tosiasiassa hallinnut leskikeisarinna Cixi järjesti vuonna 1901 Chunin puolisoksi suosikkiministerinsä Ronglun tyttären Youlanin. Heille syntyi kaksi poikaa: Pu Yi ja Pujie. Syksyllä 1901 Chun sai myös ensimmäisen diplomaattisen komennuksensa, kun hänet lähetettiin Kiinan hallituksen edustajana Berliiniin esittämään Saksan keisarille virallinen anteeksipyyntö Saksan suurlähettilään Clemens von Kettelerin murhasta boksarikapinan aikana. Keisari Guangxun kuoltua 14. marraskuuta 1908 Cixi järjesti valtaistuimelle kaksivuotiaan Pu Yin ja nimitti samalla 25-vuotiaan Chunin poikansa holhoojahallitsijaksi tämän alaikäisyyden ajaksi. Cixi kuoli itse jo seuraavana päivänä, jolloin Kiinan johto jäi Chunin käsiin. Myös tärkein keisarillinen neuvonantaja Zhang Zhidong kuoli seuraavana vuonna. Lisäksi Chun riitautui tärkeimmän sotilaskomentajan, kenraali Yuan Shikain kanssa, ja pakotti tämän vetäytymään palveluksesta.China: History Encyclopædia Britannica. Viitattu 31.1.2021. Chun yritti toteuttaa Kiinassa perustuslaillisia uudistuksia, mutta kohtasi hovin vanhoillisten tahojen vastarinnan eikä onnistunut voittamaan uudistusmielisten kansalaispiirien luottamusta. Xinhai-vallankumouksen puhjettua syksyllä 1911 Chun joutui kutsumaan Yuan Shikain takaisin kukistamaan vallankumousta. Chun erosi sijaishallitsijan tehtävästä 10. joulukuuta 1911. Hänen seuraajakseen tuli leskikeisarinna Longyu, kunnes keisarinvalta lakkautettiin kokonaan helmikuussa 1912. Sijaishallitsijakautensa jälkeen Chun asui yksityispalatsissaan Pekingissä. Myös Pu Yi asui siellä lyhyen aikaa jouduttuaan karkotetuksi Kielletystä kaupungista vuonna 1924. Chun kuoli Pekingissä kaksi vuotta Kiinan kansantasavallan perustamisen jälkeen vuonna 1951. ==Lähteet== ==Aiheesta muualla== Luokka:Prinssit Luokka:Sijaishallitsijat Luokka:Kiinalaiset henkilöt Luokka:Vuonna 1883 syntyneet Luokka:Vuonna 1951 kuolleet
Martin Boykan

Martin Boykan (12. huhtikuuta 1931 – 6. maaliskuuta 2021) oli yhdysvaltalainen säveltäjä ja pianisti.Martin Boykan Schott Music Boykan sai humanististen tieteiden kandidaatin arvon Harvardin yliopistosta vuonna 1951 ja musiikin maisterin arvon Yalen yliopistosta 1953. Hänen sävellysopettajiaan olivat Walter Piston, Aaron Copland ja Paul Hindemith. Pianonsoittoa hänelle opetti Eduard Steuermann. Vuosina 1953–1955 Boykan oli Fulbright-stipendillä Wienissä, josta palattuaan hän perusti Brandeis Chamber Ensemblen, joka esitti sekä uutta musiikkia että perinteistä ohjelmistoa. Samoihin aikoihin Boykan esiintyi säännöllisesti pianistina sellaisten solistien kuin Joseph Silversteinin ja Jan DeGaetanin kanssa. Vuosina 1964–1965 hän työskenteli Bostonin sinfoniaorkesterin pianistina.Martin Boykan American Composers Alliance Boykanin tuotantoon kuuluvat muiden muassa sinfonia orkesterille ja baritonille (1993), viulukonsertto (2008) ja neljä jousikvartettoa. Boykan työskenteli Brandeisin yliopiston musiikin professorina. Hänen johdollaan opiskelivat muiden muassa Steven Mackey, Peter Lieberson, Marjorie Merryman ja Ross Bauer. Vuonna 2011 Boykan valittiin Yhdysvaltain taide- ja kirjallisuusakatemian jäseneksi. == Lähteet == Luokka:Yhdysvaltalaiset säveltäjät Luokka:Yhdysvaltalaiset pianistit Luokka:Vuonna 1931 syntyneet Luokka:Vuonna 2021 kuolleet
1533 Saimaa

1533 Saimaa on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty suomalaisen järven mukaan. Saimaan likimääräinen läpimitta on 29 kilometriä. Kohde sijaitsee Auringosta suunnilleen 3,01 kertaa niin kaukana kuin Maa, ja sen kierros Auringon ympäri kestää noin 5 vuotta ja 3 kuukautta. ==Lähteet== Luokka:Päävyöhykkeen asteroidit Luokka:Saimaa
1532 Inari

1532 Inari on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty suomalaisen järven mukaan. Inarin likimääräinen läpimitta on 21 kilometriä. Kohde sijaitsee Auringosta suunnilleen 3,01 kertaa niin kaukana kuin Maa, ja sen kierros Auringon ympäri kestää noin 5 vuotta ja 3 kuukautta. ==Lähteet== Luokka:Päävyöhykkeen asteroidit
1535 Päijänne

1535 Päijänne on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty suomalaisen järven mukaan. Päijänteen likimääräinen läpimitta on 32 kilometriä. Kohde sijaitsee Auringosta suunnilleen 3,17 kertaa niin kaukana kuin Maa, ja sen kierros Auringon ympäri kestää noin 5 vuotta ja 8 kuukautta. ==Lähteet== Luokka:Päävyöhykkeen asteroidit Luokka:Päijänne
Aknīste

Aknīste (, , ) on pieni kaupunki Kaakkois-Latviassa Liettuan rajalla, Selonian historiallisessa maakunnassa. Se sai kaupunginoikeudet vuonna 1991. Vuonna 2020 siellä oli 1 055 asukasta. == Historia == Aknīste mainitaan asiakirjoissa ensimmäisen kerran vuonna 1298. Arkeologisten kaivauksien perusteella alueella on asunut latvialaisten esivanhempia jo 2. vuosituhannella eKr. Saksalaisten ristiretkeläisten saavuttua Baltiaan Aknīste säilytti itsenäisyytensä suhteellisen kauan, kunnes vuonna 1251 liettualainen ruhtinas Mindaugas omaksui kristinuskon ja lahjoitti alueen Liivinmaan ritarikunnalle. Mindaugas kuitenkin luopui kristinuskosta jo vuonna 1260 ja peruutti lahjan. Vasta vuonna 1388 alue joutui täysin saksalaisritareiden vallan alle. 1600-luvulla alue joutui osaksi Puola-Liettuaa. Liivinmaan sodan aikana (1558-1583) muodostettiin Kuurinmaan herttuakunta, johon myös Selonia kuului. Vuoden 1660 tienoilla herttua Jakob Kettler aloitti kanavaprojektin, jonka oli tarkoitus yhdistää Väinäjoki Susejan kautta Lielupe-jokeen. Hanke ei koskaan tullut valmiiksi. Kaupungista tuli osa Venäjän keisarikuntaa vuonna 1795 Puolan kolmannen jaon jälkeen. Alue jakautui väliaikaisesti, kun Aknīsten kartano siirtyi osaksi Kaunasin kuvernementtia Susējan kartanon pysyessä Latviassa. Ensimmäisen maailmansodan aikana, elokuussa 1915, Saksan armeija miehitti alueen. Sodan lopulla alkoi vapaustaistelu, kun Latvia julistautui itsenäiseksi. Marraskuussa 1918 puna-armeija hyökkäsi alueelle. Kesällä 1919 aknīstelaisen J. Valdmaniksen johdolla ympäröiviin metsiin muodostettiin "vihreiden partisaanien" ryhmiä, jotka yhteistyössä Liettuan armeijan kanssa vapauttivat Ilūksten alueen puna-armeijalta. Kansainvälisen komission ja Puolan välityksellä suhteet normalisoitiin. Latvian raja muodostettiin ja suoristettiin komission suosituksesta. Sittemmin kaupunki palautettiin Liettualta Latvialle vastineeksi Palangasta, josta tuli osa Liettuaa. Toisessa maailmansodassa natsi-Saksa miehitti Latvian ja suuri osa Aknīsten väestöstä tapettiin, sillä kaupungin asukkaista noin 43 prosenttia oli juutalaisia. Sodan jälkeen kaupunki joutui Neuvostoliitolle. Sodanjälkeisiä vuosia leimasi taloudellinen ja hallinnollinen kaaos, kun pieniä kolhooseja muodostettiin väkisin ja hallinnolliset rajat muuttuivat jatkuvasti. Vakaus saavutettiin vasta vuoden 1967 hallintouudistuksen myötä. Aknīstelle myönnettiin kaupunginoikeudet vuonna 1991. == Lähteet == == Aiheesta muualla == *Aknīsten kotisivut Luokka:Latvian kaupungit
1536 Pielinen

1536 Pielinen on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty suomalaisen järven mukaan. Pielisen likimääräinen läpimitta on 8 kilometriä. Kohde sijaitsee Auringosta suunnilleen 2,2 kertaa niin kaukana kuin Maa, ja sen kierros Auringon ympäri kestää noin 3 vuotta ja 3 kuukautta. ==Lähteet== Luokka:Päävyöhykkeen asteroidit
Fushimi

Fushimi voi tarkoittaa: == Maantiede == * Fushimi-ku, Kioton kaupungin suuralue * Fushimi, Japanin entinen kaupunki Kioton prefektuurissa * Fushimi, alue Nagoyan kaupungissa Japanissa == Henkilöt == * Fushimi (1265–1317), Japanin 92. keisari * Go-Fushimi (1288–1336), Japanin 93. keisari * Yūki Fushimi (s. ?), japanilainen jalkapalloilija == Muuta == * Fushimin linna, Japanin linna Kiotossa Fushimin suuralueella * Fushimi Inari-taisha, šintolainen pyhäkkö Kiotossa Fushimin suuralueella * Fushimi-juku, historiallinen postiasema Tōkaidō-tiellä Japanissa * Fushimi-juku, historiallinen postiasema Nakasendō-tiellä Japanissa *Fushimi (1906), keisarillisen Japanin laivaston tykkivene * Fushimi-luokka, keisarillisen Japanin laivaston tykkiveneluokka **Fushimi (1939), keisarillisen Japanin laivaston Fushimi-luokan tykkivene
Columbia Sportswear

pienoiskuva|oikea|Yrityksen lippulaivamyymälä Portlandissa, Oregonissa. Columbia Sportswear on yhdysvaltalainen vaateketju, joka myy ulkoiluvaatteita, asusteita, jalkineita sekä urheilu- ja retkeilyvälineitä Yhdysvalloissa ja ulkomailla. Ulkoiluvaatteiden lisäksi Columbia myy urheiluvälineitä hiihtämiseen, lasketteluun, lumilautailuun, retkeilyyn, vuorikiipeilyyn, suunnistukseen, kalastukseen, metsästykseen, golfiin ja muihin ulkoilmaharrasteisiin. Yhtiön tuotemerkkejä ovat Columbia, Mountain Hard Wear, SOREL, ja prAna. Vuonna 2000 hankittu SOREL on ulkoilujalkineiden tuotemerkki, vuonna 2003 hankittu Mountain Hard Wear on vuorikiipeilyvälineiden brändi, ja vuoden 2014 prAna on vaatemerkki. Alkuperäinen Columbia tuotemerkki vuodelta 1938 on käytössä suurimmalla osalla tuotteista. Yhtiöllä oli vuonna 2020 143 omaa myymälää, joista suurin osa Yhdysvalloissa, mutta se myy merkittäviä määriä tuotteistaan Aasiaan, Eurooppaan ja Kanadaan. Noin 40 % yhtiön liiketoiminnasta on Yhdysvaltojen ulkopuolella, samoin kaikki sen tuotteiden valmistus. == Lähteet == == Aiheesta muualla == * Yrityksen Suomen verkkokauppa Luokka:Yhdysvaltalaiset pörssiyhtiöt Luokka:Jalkinevalmistajat Luokka:Urheiluvaatemerkit Luokka:Vaateliikkeet Luokka:Vähittäiskaupat Luokka:Yhdysvaltalaiset urheiluvälinevalmistajat
Tursola

Tursola on kylä Kangasalan keskustan luoteispuolella Aseman tien varrella. Se kuuluu Aseman kaupunginosaan. Tursolassa on Tursolan korttelikouluTursola 1-2; Kangasala.fi, päiväkotiTursolan päiväkoti; Kangasala.fi , ponitalli Kangasalan talleja; Kangasalan ratsastajat ja ryhmäpuutarhaSijainti; Tursolan ryhmäpuutarhayhdistys ry. Tursolaan on rakennettu Vainiometsän asuntoalue. == Lähteet == Luokka:Kangasalan kylät
Majholmen

Majholmen on saari lounaisessa Espoossa Moisöfjärdenin merialueella. Virallisessa kaupunginosajaossa saari kuuluu Suvisaaristoon.Majholmen Espoon opaskartalla Majholmenin pinta-ala on 0,8 hehtaaria ja kaakkois–luoteissuuntainen pituus noin 150 metriä. Aivan Majholmenin lounaispuolella sijaitsee Käringholmen ja eteläpuolella Högholmen. Majholmenin pohjoispuolella on Suvisaariston pääsaariin kuuluva Svinö. Kapeat salmet erottavat Majholmenia sen naapurisaarista. Majholmenilla oli vuonna 2010 vakinaisia asukkaita kolme ja vapaa-ajanasuntoja yksi. Alueella vallitsee lämminkesäinen ja kylmätalvinen mannerilmasto (Dfb). == Lähteet == == Aiheesta muualla == *Tiedostopalvelu.maanmittauslaitos.fi Luokka:Espoon saaret Luokka:Suvisaaristo
Seishin-Yamate-linja

Seishin-Yamate-linja () on toinen Japanin Kōben kaupungin metrojärjestelmän Kōben metron linjoista. Metrolinjaa liikennöi Kōben kaupungin liikennelaitos. Seishin-Yamate-linjalla on 16 asemaa ja sen pituus on 22,7 km. Linjalla oli vuonna 2019 päivittäin keskimäärin noin 261 000 matkustajaa. == Asemat == Shin-Kōben (S02) pääteasemalta on vastavuoroista läpiajoliikennettä Hokushin- linjalle Tanigamin asemalle (S01). Linja Numero Aseman nimi Japaniksi Etäisyys Shin-Kōben pääteasemalta (km) Vaihtoyhteydet Hokushin Tanigami 谷上 –7,5 Arima- linja (Kōbe-rautatiet) Seishin-Yamate Shin-Kōbe 新神戸 0,0 San’yō Shinkansen Sannomiya 三宮 1,3 Kaigan-linja (K01: Sannomiya-Hanadokei-mae) Hankyū Kobe -linja (Hankyū-rautatiet) JR Kōbe -linja (Tōkaido-päälinja) (Sannomiya (JR)) Hanshin-päälinja (Hanshin-rautatiet) Port Liner Kenchōmae 県庁前 2,2 Ōkurayama 大倉山 3,3 Minatogawa-kōen 湊川公園 4,3 Kōbe Kōsoku-linja ja Arima-linja (Kōbe- rautatiet) Kamisawa 上沢 5,3 Nagata (Nagatajinjamae) 長田（長田神社前） 6,1 Kōbe Kōsoku-linja Shin-Nagata (Tetsujin 28-gōmae) 新長田（鉄人28号前） 7,6 Kaigan-linja (K10) JR Kobe -linja Itayado 板宿 8,8 San’yō-päälinja (San’yō-rautatiet) Myōhōji 妙法寺 11,7 Myōdani 名谷 13,3 Sōgōundō-kōen 総合運動公園 15,1 Gakuentoshi 学園都市 16,8 Ikawadani 伊川谷 18,4 Seishin-minami 西神南 20,1 Seishin-chūō 西神中央 22,7 == Lähteet == == Aiheesta muualla == Luokka:Kōben metro
Kaparkobben

Kaparkobben on saari lounaisessa Espoossa Kaparenin lounaispuolella. Virallisessa kaupunginosajaossa saari kuuluu Suvisaaristoon.Kaparkobben Espoon opaskartalla Kaparkobbenin pinta-ala on noin 1,5 hehtaaria ja länsi–itäsuuntainen pituus noin 220 metriä. Se on kuroutunut lähes kiinni Kapareniin. Saari on suurelta osin paljasta kalliota, keskiosassa on puustoa. Saaren korkein kohta on noin viisi metriä merenpinnan yläpuolella. Kaparkobbenin lounaispuolella on Herrökobben. Kaparkobbenin etäisyys Helsingin keskustasta on noin 18 kilometriä lounaaseen. == Lähteet == == Aiheesta muualla == *Tiedostopalvelu.maanmittauslaitos.fi Luokka:Espoon saaret Luokka:Suvisaaristo
Herrökobben

Herrökobben on saari Espoon ja Kirkkonummen rajalla Stora Herrön eteläpuolella ja Kaparenin lounaispuolella. Saaren länsiosa kuuluu Kirkkonummeen ja itäosa Espoon Suvisaariston kaupunginosaan.Herrökobben Espoon opaskartalla Herrökobbenin pinta-ala on noin kaksi hehtaaria ja etelä–pohjoissuuntainen pituus noin 260 metriä. Saari on suurelta osin paljasta kalliota, pohjoisosassa on puustoa. Saaren korkein kohta on noin viisi metriä merenpinnan yläpuolella. Herrökobbenin etäisyys Helsingin keskustasta on noin 19 kilometriä lounaaseen. == Lähteet == == Aiheesta muualla == *Tiedostopalvelu.maanmittauslaitos.fi *Herrökobben, Uusimaa, Suomi — Sunrise, Sunset, and Daylength Luokka:Espoon saaret Luokka:Kirkkonummen saaret Luokka:Suvisaaristo
S/S Frixos

S/S Frixos oli suomalainen turkulaisen Rederiaktiebolaget Argonautin omistama rahtilaiva, joka oli aikoinaan yksi Suomen suurimpia laivoja. Saksalainen sukellusvene U-30 upotti laivan ensimmäisen maailmansodan aikana 13. huhtikuuta 1917 Shetlandinsaarten vesillä. Aluksen 23 hengen miehistöstä pelastui vain yksi.Wrecksite.eu : Fos SS (1898~1911) Frixos SS (+1917) Täydentäviä yhtiötietoja : Rederiaktiebolaget Argonaut, Pörssitieto G. KockMurhenäytelmä hyisellä merellä, Seura, 15.02.1939, nro 7, s. 14, Kansalliskirjaston digitaaliset aineistot S/S Frixos oli rakennettu vuonna 1888 Richardson, Duck & Co:n telakalla Stockton-on-Teesissä Englannissa. Aluksen vetoisuus oli 2 447 bruttorekisteritonnia, pituus 90,6 metriä, leveys 12,2 metriä ja syväys 5,8 metriä. Laivan trippelihöyrykoneen teho oli 247 hevosvoimaa. Laivan omisti vuoteen 1898 saakka Carlisle & Co-varustamo ja sen nimenä oli S/S Hawkhurst. Tämän jälkeen laiva oli S/S Fos nimisenä norjalaisen Alf Monsenin omistuksessa vuoteen 1911 saakka ja sitten vuoteen 1914 S/S Bosbon-nimisenä norjalaisen T. Laurantzonin omistuksessa. Vuonna 1913 perustettu suomalaisvarustamo Rederiaktiebolaget Argonaut osti laivan vuonna 1914. S/S Frixos pakko-otettiin venäläis-englantilaisen sopimuksen nojalla Britannian ja Venäjän väliseen likenteeseen. Saksalainen sukellusvene U-30 upotti laivan 13. huhtikuuta 1917 Shetlandinsaarten vesillä laivan ollessa matkalla Muurmannista Middlesbroughiin. Sukellusveneen torpedon osuttua keskilaivaan miehistö siirtyi pelastusveneisiin mutta veneet eivät päässeet kyllin nopeasti uppoavan laivan läheisyydestä ja joutuivat imupyörteeseen. Lähellä ollut norjalaislaiva onnistui pelastamaan vain laivan perämiehen Lindströmin. == Lähteet == Luokka:Höyrylaivat Luokka:Rahtilaivat Luokka:Laivaonnettomuudet Luokka:Vuoden 1917 onnettomuudet
Fushimi-ku

Fushimi-ku () on yksi Kioton kaupungin 11 suuralueesta. Se sijaitsee Kioton eteläosassa. Lännessä siihen kuuluu alueita Uji-, Katsura- ja Kamojokien varren tulvatasangolta, idässä se ulottuu Momoyaman kukkuloille ja niiden takana sijaitsevalle Daigon alueelle. Fushimin suuralueella on 275 639 asukasta (joulukuussa 2020) ja sen pinta-ala on 61,66 neliökilometriä. Fushimin suuralue perustettiin vuonna 1931, kun Kioton kaupunkiin liitettiin Fushimin kaupunki ja kahdeksan muuta kuntaa. Myöhemmin suuralue on laajentunut muiden kuntaliitosten kautta: vuonna 1950, kun siihen yhdistettiin kaksi kyläkuntaa, ja vuonna 1957, kun siihen yhdistettiin Yodon maaseutukaupunki. Entinen Fushimin kaupunki kehittyi historiallisesti jokisatamana Kioton ja Osakan välisellä vesireitillä. 1500-luvun lopulla siitä tuli linnanaluskaupunki, kun Toyotomi Hideyoshi perusti sinne Fushimin linnan. Tärkeä perinteinen elinkeino on saken valmistus. Siihen hyödynnetään alueen runsaita pohjavesivaroja; paikkakunnan nimi kirjoitettiinkin alun perin Fushimizu (伏水), mikä viittaa maanalaiseen veteen. Meiji-kaudella rautateiden rakentamisen myötä Fushimi alkoi kehittyä Kioton esikaupunkina. Uudelleenrakennetun Fushimin linnan lisäksi suuralueen nähtävyyksiä ovat lukuisista kirkkaanpunaisista torii-porteistaan kuulu Fushimi Inari-taishan šintolainen pyhäkkö ja useat buddhalaiset temppelit, kuten Hōkai-ji, Sekihō-ji ja Daigo-ji. Daigo-jin rakennukset ovat erityisen arvokkaita, ja ne onkin valittu Japanin kansallisaarteiksi ja Unescon maailmanperintöluetteloon osana kohdetta ”muinaisen Kioton historialliset monumentit”. Suuralueen historialliseen rakennusperintöön kuuluvat myös lähteestään tunnettu Gokōnomiya-jinjan pyhäkkö, jalohortensioistaan tunnettu Fujinomori-jinjan pyhäkkö ja vanhat sakepanimot varastorakennuksineen. Fushimia palvelevat Kioton metro, JR Nishi-Nihonin Nara-linja, Keihan-rautateiden Keihan-päälinja ja Uji-linja sekä Kintetsu-rautateiden Kioto-linja. == Kuvia == Tiedosto:Terada-ya, gaikan.jpg|Terada-ya-majatalo Tiedosto:Kyoto Fushimi-jo 2.jpg|Uudelleenrakennettu Fushimin linna Tiedosto:Biwako Canal Fukakusa area, Fushimi-ku, Kyoto 2019-10-07.jpg|Biwajärven kanava Fushimissa Tiedosto:JR Inari station platform 20200405.jpg|Inarin rautatieasema == Lähteet == == Aiheesta muualla == * Suuralueen internetsivut Luokka:Kioton suuralueet
Longyu

Longyu (myös Xiaodingjing; 1868 – 22. helmikuuta 1913)Yu Shanpu: ”Empress Xiao Ding Jing of the Yehe Nara clan”, s. 367–369 teoksessa Biographical Dictionary of Chinese Women: v. 1: The Qing Period, 1644-1911 (toim. Lily Xiao Hong Lee, Clara Lau & A. D. Stefanowska). Teoksen verkkoversio (Google Books) Empress Longyu 隆裕皇后 The British Museum. Viitattu 31.1.2021. oli Kiinan keisarinna ja myöhemmin leskikeisarinna, joka toimi Kiinan keisarikunnan viimeisenä sijaishallitsijana lapsikeisari Pu Yin valtakauden lopussa vuosina 1911–1912. Longyu kuului mantšuylimystön Yehenara-klaaniin ja oli leskikeisarinna Cixin veljentytär. Longyu oli vuodesta 1889 keisari Guangxun puoliso. He olivat myös serkkuja. Avioliitto oli Cixin järjestämä, mutta Longyu ja Guangxu eivät pitäneet toisistaan eivätkä saaneet lapsia.Empress Consort Longyu Alpha history. Viitattu 31.1.2021. Guangxun kuoltua vuonna 1908 keisariksi tuli tämän veljenpoika Pu Yi, jonka sijaishallitsijana oli hänen isänsä prinssi Chun. Xinhai-vallankumouksen puhjettua Chun kuitenkin luopui sijaishallitsijan tehtävästä joulukuussa 1911.Nordisk familjebok (1920), s. 225–226 Runeberg.org. Viitattu 31.1.2021. Valta jäi Longyulle ja pääministeriksi nimitetylle kenraali Yuan Shikaille. Yuan kuitenkin liittoutui kapinallisten kanssa ja sopi tasavallan perustamisesta.China: History Encyclopædia Britannica. Viitattu 31.1.2021. Longyu allekirjoitti 1. helmikuuta 1912 Pu Yin nimissä annetun julistuksen keisarin kruunustaluopumisesta. Tasavallan johdon suostumuksella sekä Pu Yi että Longyu saivat kuitenkin pitää keisarilliset arvonimensä ja jäädä hoveineen asumaan Pekingin keisarilliseen palatsiin eli Kiellettyyn kaupunkiin. Longyu kuoli vuotta myöhemmin, jolloin Kiinaan julistettiin kolmen päivän valtakunnallinen suruaika. Presidentti Yuan Shikai ja pääministeri Zhao Bingjun osallistuivat hänen hautajaisiinsa. ==Lähteet== ==Aiheesta muualla== Luokka:Kiinan keisarinnat Luokka:Sijaishallitsijat Luokka:Vuonna 1868 syntyneet Luokka:Vuonna 1913 kuolleet
Ape

Ape (, ) on kaupunki Pohjois-Latviassa Viron rajalla. Se sai kaupunginoikeudet vuonna 1928. Vuonna 2020 siellä oli 881 asukasta, joten se on yksi Latvian pienimmistä kaupungeista. == Kuuluisia kaupunkilaisia == * Andris Šķēle (s. 16. tammikuuta 1958), latvialainen liikemies ja poliitikko == Lähteet == == Aiheesta muualla == *Apen kotisivut Luokka:Latvian kaupungit
Cecilia Rouse

Cecilia Rouse (s. 1963) on yhdysvaltalainen ekonomi, jonka Joe Biden nimitti Talousneuvonantajien neuvoston (CEA) puheenjohtajaksi virkakautensa alussa 2021. Puheenjohtaja on ministeriin rinnastettava tehtävä ja osa maan hallitusta. Ennen CEA:n tethtävää Rouse oli Princetonin yliopiston Valtiotieteellisen ja kansainvälisten asioiden tiedekunnan dekaani. Senaatti vahvisti Rousen valinnan maaliskuussa 2021. Senaatin pankkikomitean puheenjohtaja kertoi odottavansa Rousen olevan työläisten puolella, ja rakentavan maahan parempaa talousjärjestelmää pandemian vaikutuksista toipumisen lisäksi. Rouse oli CEA:n jäsen jo Barack Obaman kaudella 2009–2011, ja Clintonin kaudella talousneuvosto NEC:in jäsen. == Lähteet == Luokka:Yhdysvaltalaiset demokraattipoliitikot Luokka:Vuonna 1969 syntyneet Luokka:Elävät henkilöt
Kalpak

Kalpak tai qalpaq (; kaz. ja kirg. калпак, ; (kalpaki); ; ) on korkea, yleensä huovasta tai lampaannahasta tehty lakki, jota käyttävät miehet Turkissa, Ukrainassa, Balkanilla, sekä Keski-Aasian ja Kaukasuksen maissa. ==Kuvaus== Turkissa ja Balkanilla kalpakit ovat sylinterimäisiä, kun taas Keski-Aasiassa ne ovat suippoja. Lieri voi olla leveä tai taitettu ylös. Kalpakeja käytetään kautta vuoden. Talvikäyttöön tarkoitetut kalpakit ovat paksuja ja lämpimiä, kun taas kesälakit ovat kevyempiä mutta leveämpiä, jotta ne tarjoaisivat suojaa auringolta. Kirgisiassa, missä kalpak on kansallispäähine, ne ovat valkoista huopaa, ja niiden kirjailut kertovat kantajan iästä ja asemasta. Turkkilaissukuiset karakalpakit ovat saaneet nimensä lakin mukaan; "karakalpak" tarkoittaa "musta kalpak". ==Katso myös== * Paslikka ==Lähteet== Luokka:Päähineet
1488 Aura

1488 Aura on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Löytö on tehty Turussa, ja se on nimetty Aurajoen mukaan. Auran likimääräinen läpimitta on 29 kilometriä. Kohde sijaitsee Auringosta suunnilleen 3,04 kertaa niin kaukana kuin Maa, ja sen kierros Auringon ympäri kestää noin 5 vuotta ja 4 kuukautta. ==Lähteet== Luokka:Päävyöhykkeen asteroidit
Flow (täsmennyssivu)

Flow voi viitata esimerkiksi seuraaviin asioihin: * flow, optimaalinen kokemus * Flow, Kuben rap-albumi * Flow, videopeli * Flow Festival, lyhyemmin Flow, helsinkiläinen festivaali * Flow, japanilainen rock-yhtye
Ramsö (Kirkkonummi)

Ramsö on saari Upinniemen eteläpuolella Kirkkonummella.Kirkkonummen karttapalvelu 60\. pohjoinen leveysaste kulkee saaren halki. Ramsö pinta-ala on noin 50 hehtaaria. Se sijaitsee saarirykelmässä, johon kuuluu muun muassa Ukonmaa, Kallensaari, Lammassaari, Vuohisaari, Vuorisaari ja Mätässaari. Saaria erottavat kapeat salmet on nimetty saarten tai niiden osien mukaan, kuten Vuorisalmi idässä ja Puntarisalmi kaakossa. Ramsön rantaviiva on mutkitteleva, joten lahtia, lahdelmia ja niemiä on useita. Ramsön länsi- ja pohjoispuolella on Upinniemenselkä, itäpuolella on Sandöfjärden. Ramsön etäisyys Helsingin keskustasta on noin 37 kilometriä lounaaseen.Retkikartta.fi : Ramsö Ramsö on varsin yleinen saaren nimi Suomen rannikolla. Muun muassa Espoon Suvisaaristossa noin 23 kilometriä Kirkkonummen Ramsöstä koilliseen on samanniminen saari. Salossa ja Paraisilla on niin ikään omat Ramsönsä. == Lähteet == == Aiheesta muualla == *Tiedostopalvelu.maanmittauslaitos.fi Luokka:Kirkkonummen saaret
1473 Ounas

1473 Ounas on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Ounasjoen mukaan. Ounaksen likimääräinen läpimitta on 19 kilometriä. Kohde sijaitsee Auringosta suunnilleen 2,57 kertaa niin kaukana kuin Maa, ja sen kierros Auringon ympäri kestää noin 4 vuotta ja 1 kuukauden. ==Lähteet== Luokka:Päävyöhykkeen asteroidit
1471 Tornio

1471 Tornio on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Sen nimi viittaa samannimiseen kaupunkiin ja jokeen. Tornion likimääräinen läpimitta on 32 kilometriä. Kohde sijaitsee Auringosta suunnilleen 2,72 kertaa niin kaukana kuin Maa, ja sen kierros Auringon ympäri kestää noin 4,5 vuotta. ==Lähteet== Luokka:Päävyöhykkeen asteroidit Luokka:Tornio
Subate

Subate (, ) on kaupunki Etelä-Latvian Seloniassa lähellä Liettuan rajaa, 40 kilometriä Väinänlinnan länsipuolella. Se sai kaupunginoikeudet vuonna 1917. Vuonna 2020 siellä oli 620 asukasta. == Historia == Vuonna 1570 Kuurinmaan herttua Gotthard Kettler antoi Subatenjärvellä sijaitsevan kartanon läänityksenä koko Kaakkois-Latviaa hallinneelle baltiansaksalaiselle Platerin aatelissuvulle, jolloin syntyi Alt-Subbath ("Vanha-Subbath"). Vastauskonpuhdistuksen jälkeen Plater-Sybergsin perhe kääntyi katolilaisuuteen. Kun hän yritti suostutella alaisiaan käännyttämään ja poistamaan Pyhän Yrjön kirkon luterilaisilta, he perustivat Hector Friedrich von Sackenin johdolla Neu-Subbathin (lat. Jaunsubate) järven vastakkaiselle puolelle. Vasta vuonna 1894 nämä kaksi paikkaa yhdistyivät. 1800-luvun lopulla puolet kaupungin asukkaista oli juutalaisia. Vuonna 1914 Subatessa oli 2 300 asukasta. Vuonna 1917 Subate sai kaupunginoikeudet. Kaupungissa käytiin kauppaa pääasiassa liettualaisella pellavalla, mutta se kuihtui ensimmäisen maailmansodan jälkeen. Toisessa maailmansodassa Walter Stahleckerin johtamat SS-joukot tuhosivat lähes kaikki Subaten juutalaiset vuonna 1941. == Lähteet == == Aiheesta muualla == *Subaten kotisivut Luokka:Latvian kaupungit
4266 Waltari

4266 Waltari on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty kirjailija Mika Waltarin mukaan. Waltarin likimääräinen läpimitta on 20 kilometriä. Kohde sijaitsee Auringosta suunnilleen 3,17 kertaa niin kaukana kuin Maa, ja sen kierros Auringon ympäri kestää noin 5 vuotta ja 8 kuukautta. ==Lähteet== Luokka:Päävyöhykkeen asteroidit Luokka:Mika Waltari
Borçka

Borçka on piirikunta Turkin Artvinin maakunnassa. Vuoden 2019 väestönlaskennassa Borçkan väkiluku oli 22 831. ==Lähteet== ==Aiheesta muualla== Luokka:Artvinin maakunnan piirikunnat
Poltár (piiri)

Poltárin piiri () on Slovakian piiri Banská Bystrican alueella. Sen väkiluku oli vuoden 2010 lopussa 22 498. Poltárin piirillä on yhteistä rajaa Rimavská Sobotan, Lučenecin, Detvan ja Breznon piirien kanssa. Vuoden 2010 lopussa Poltárin piirin asukkaista 51,4 prosenttia oli naispuolisia ja noin 48,6 prosenttia miespuolisia. Vuoden 2011 lopussa piirin väestöstä muodostivat slovakit 90,3 prosenttia, romanit 1,3 prosenttia, unkarilaiset 0,4 prosenttia, tšekit, määriläiset ja sleesialaiset yhteensä 0,3 prosenttia ja muut 7,6 prosenttia. Alle 14-vuotiaiden osuus väestöstä oli vuoden 2011 lopussa 14,6 prosenttia, 15–64-vuotiaiden 71,1 prosenttia ja yli 65-vuotiaiden 14,3 prosenttia väestön keski-iän ollessa 40,3 vuotta. Poltárin piirin väkiluvun ennakoidaan pienenevän 18 808 asukkaaseen vuoteen 2040 mennessä. == Kunnat == Poltárin piirin 22 kuntaa. Ne kunnat, jotka ovat myös kaupunkeja ovat luettelossa lihavoituja. * Breznička * Cinobaňa * České Brezovo * Ďubákovo * Hradište * Hrnčiarska Ves * Hrnčiarske Zalužany * Kalinovo * Kokava nad Rimavicou * Krná * Málinec * Mládzovo * Ozdín * Poltár * Rovňany * Selce * Sušany * Šoltýska * Uhorské * Utekáč * Veľká Ves * Zlatno == Lähteet == Luokka:Slovakian piirit Luokka:Banská Bystrican alue
Viron Liberaalidemokraattinen puolue

Viron liberaalidemokraattinen puolue (, lyh. ELDP) oli virolainen sosiaalinen liberaali poliittinen puolue joka perustettiin perustettiin 9. maaliskuuta 1990 Viron ollessa vielä Neuvostoliittoon kuuluva Neuvosto-Viro. Tällöin liberaali kansanpuolue ja vapaa demokraattinen puolue sulautuivat yhteen. Puolue toimi vuosina 1990-1994. ELDP:lle myönnettiin marraskuussa 1990 Liberaalin Internationalin tarkkailijajäsenyys ensimmäisenä itä- eurooppalaisena puolueena. Puolue oli mukana syyskuun 1992 riigikogun vaaleissa Mart Laarin johtamassa Isänmaa-vaaliliitossa, joka sai 29 paikkaa 101-jäseniseen riigikoguun. Laar muodosti hallituksen marraskuussa ja ELDP:n jäsenistä puheenjohtaja Paul-Eerik Rummo kulttuuriministerinä ja Heiki Kranich valtiovarainministerinä kuuluivat Laarin hallitukseen. He kuitenkin erosivat 14. kesäkuuta 1993 hallituksesta. Seuraavana vuonna Viron keskuspankin johtaja Siim Kallas johti uuden liberaalien johtaman reformipuolueen syntymistä. ELDP:nkin jäsenet liittyivät tällöin uuteen Viron reformipuolueeseen, joka syntyi 13. marraskuun 1994. Sittemmin reformipuolue nousi hallituspuolueeksi, ja sen edustajista Siim Kallas, Andrus Ansip, Taavi Rõivas ja Kaja Kallas ovat toimineet Viron pääministereinä. ==Puheenjohtajat== * Paul-Eerik Rummo 1990-1994 Luokka:Viron puolueet
Leena Kellosalo

Leena Kellosalo on tamperelaissyntyinen kirjailija, FM, näyttelijä ja arvostelija. Hänet palkittiin Tampereen kaupungin kirjallisuuspalkinnolla v. 2018 runoteoksesta Hevosenpääsumussa (ntamo). Kellosalon esikoiskokoelma Leonardo sai siivet julkaistiin vuonna 2015. Kellosalo on valmistunut filosofian maisteriksi Turun yliopistosta pääaineenaan Suomen kieli ja kirjallisuus. Kellosalo on freelance-näyttelijänä esittänyt monologeja Gösta Ågrenin, Emily Dickinsonin, Sylvia Plathin ja Aila Meriluodon runoudesta sekä Margareta Skantzen kirkkonäytelmää, Maria Magdaleenaahttps://www.pyhaolavi.fi/maria_magdalena.shtml, mm. Kajaanin Runoviikolla ja Tampereen Teatterikesässä. http://leenalumi.blogspot.com/2018/03/leena-kellosalo-hevosenpaasumussa.html https://juhasiro.fi/blogi/?tag=leena-kellosalo https://www.vaasanikkuna.fi/uutiset/online-uutiset/vihnusvuorelta- tahtiin-1.2598354 ==Teokset== * * * * ==Lähteet== Luokka:Suomalaiset näyttelijät Luokka:Suomalaiset kirjailijat Luokka:Syntymävuosi puuttuu Luokka:Elävät henkilöt
Massasoit

pienoiskuva|Massasoitia esittävä patsas Kansas Cityssä. Massasoit (noin 1590–1661) oli wampanoag-heimon päällikkö, joka säilytti koko elinaikansa ystävälliset välit englantilaisiin uudisasukkaisiin, jotka saapuivat nykyisen Massachusettsin Plymouthin alueelle vuonna 1620. Massasoit oli sachem eli kaikkien wampanoagien päällikkö. Wampanoagit asuivat nykyisten Massachusettsin ja Rhode Islandin alueilla, etenkin niiden rannikkoseuduilla. Maaliskuussa 1621 Massasoit vieraili päällikkö Samosetin kanssa uudisasukkaiden siirtokunnassa. Samoset oli jo aiemmin tutustunut joihinkin uudisasukkaisiin. Massasoit vakuuttui siitä, että tulijoiden kanssa saattoi käydä hyödyllistä kauppaa. Hän vahvisti intiaanien ja englantilaisten välisen rauhansopimuksen, joka kestäisi niin kauan kuin hän eläisi. Lisäksi wampanoagit opettivat uudisasukkaita kalastamaan, metsästämään ja viljelemään maissia, jotta nämä selviytyisivät erämaassa. Kun Massasoit sairastui vakavasti talvella 1623, kiitolliset uudisasukkaat auttoivat parantamaan hänet. Kerrotaan, että siirtomaa-alueen johtaja, kuvernööri Edward Winslow kulki useita maileja lumen läpi toimittaakseen ravitsevaa lientä päällikölle. Massasoit kykeni pitämään rauhan vuosikymmenten ajan, mutta maata janoavien eurooppalaisten uudet muuttoaallot alkoivat aiheuttivat jännitteitä, kun valkoiset ottivat vähitellen intiaanien maat haltuunsa. Kun Massasoit kuoli, oli hyvä tahto intiaanien ja eurooppalaisten välillä jo haihtunut. Wampanoagien uudeksi päälliköksi nousi Massasoitin poika Metacomet, jota siirtolaiset kutsuivat kuningas Philipiksi. Hänen aikanaan intiaanien ja eurooppalaisten välille puhkesi verinen Kuningas Philipin sota. == Lähteet == Luokka:Yhdysvaltalaiset intiaanipäälliköt
Shigenori Tōgō

Shigenori Tōgō (; 10. joulukuuta 1882 Kagoshima – 23. heinäkuuta 1950 Tokio)Togo, Shigenori Portraits of Modern Japanese Historical Figures. Japanin parlamentin kirjasto. Viitattu 31.1.2021.Shigenori Tōgō (1882-1950) Ranskan kansalliskirjasto. Viitattu 31.1.2021. oli japanilainen diplomaatti, joka toimi Japanin ulkoministerinä toisen maailmansodan aikana vuosina 1941–1942 ja 1945. Sodan jälkeen hänet tuomittiin Tokion sotarikosoikeudenkäynnissä rikoksista rauhaa vastaan ja hän kuoli vankeudessa. Tōgō oli lähtöisin varakkaasta perheestä.Shigenori Togo Spartacus Educational (John Simkin). Viitattu 31.1.2021. Hän valmistui Tokion yliopistosta ja loi uransa Japanin ulkoministeriön palveluksessa. Tōgō palveli Japanin lähetystöissä Kiinassa, Yhdysvalloissa ja eri Euroopan maissa, ja toimi ulkoministeriön Euroopan ja Amerikan asiain osaston päällikkönä. Hän oli Japanin suurlähettiläänä Saksassa vuosina 1937–1938 ja Neuvostoliitossa vuodesta 1938. Tōgōn puoliso oli saksalainen nainen, jonka hän nai vuonna 1920 työskennellessään Japanin Berliinin-suurlähetystössä. Tōgō nimitettiin Hideki Tōjōn hallituksen ulkoministeriksi lokakuussa 1941. Tōgō yritti saada aikaan läpimurron Japanin ja Yhdysvaltain välisissä neuvotteluissa, mutta Japanin hallitus päättikin aloittaa sodan Yhdysvaltoja vastaan. Tōgō erosi ulkoministerin tehtävästä 1. syyskuuta 1942, koska hän ei hyväksynyt Tōjōn aggressiivista sotapolitiikkaa ja erillisen Suur-Aasian ministeriön perustamista hallinnoimaan valloitettuja alueita. Tōgō kutsuttiin vielä sodan lopulla vuonna 1945 ulko- ja Suur-Aasian- ministeriksi Kantarō Suzukin hallitukseen. Tōgō oli yksi kolmesta ministeristä, jotka kannattivat antautumista ensimmäisessä Hiroshiman atomipommin jälkeen pidetyssä ylimmän sotaneuvoston kokouksessa 9. elokuuta 1945. Tōgō oli yksi syytetyistä vuosien 1946–1948 Tokion sotarikosoikeudenkäynnissä. Hänet tuomittiin rikoksista rauhaa vastaan 20 vuoden vankeuteen. Hän kuoli vankilassa vuonna 1950. ==Lähteet== ==Aiheesta muualla== *Tōgōn oikeudenkäyntiin liittyviä asiakirjoja Virginian yliopisto Luokka:Japanin ulkoministerit Luokka:Japanilaiset diplomaatit Luokka:Suurlähettiläät Luokka:Sotarikoksista vankeuteen tuomitut Luokka:Vuonna 1882 syntyneet Luokka:Vuonna 1950 kuolleet
Soni Razdan

Soni Razdan (s. 25. lokakuuta 1956 Birmingham) on brittiläinen näyttelijä ja elokuvaohjaaja, joka työskentelee hindinkielisissä elokuvissa. == Varhainen elämä ja yksityiselämä == Razdan syntyi Birminghamissa. Razdanin äiti oli lastentarhanopettajana työskennellyt saksalainen Gertrude Hoelzer ja isä oli arkkitehtina työskennellyt kashmiripandit Narendra Nath Razdan. Perhe muutti Intian Bombayhin Razdanin ollessa kolmen kuukauden ikäinen. Hänellä on edelleen Britannian passi. Razdan meni naimisiin elokuvaohjaaja Mahesh Bhattin kanssa vuonna 1986. Heillä on kaksi tytärtä, vuonna 1988 syntynyt Shaheen Bhatt ja vuonna 1993 syntynyt näyttelijä Alia Bhatt. Lisäksi Razdan on näyttelijä Pooja Bhattin ja Rahul Bhattin äitipuoli. == Filmografia == Vuosi Elokuva Rooli Muuta 1981 36 Chowringhee Lane Rosemary Stoneham Ahista Ahista Deepa 1983 Mandi Nadira 1984 Party Malvika (Vicky) Saaransh Sujata Suman 1985 Trikal Aurora Khamosh 1986 On Wings of Fire Thais 1987 Kaash Najma 1998 Such a Long Journey Dilnavaz Noble 1989 Daddy Priya Manika, Manika – tyttö joka eli kahdesti Ranjitin vaimo 1991 Sadak Roopa Saathi Tina Swayam Nandini 1993 Sir Shobha Gumrah Angela Gunaah Gloria Pinto 1994 Naaraaz Sabrina 1996 Papa Kahte Hain Swati Sinha 2001 Monsoon Wedding Saroj Rai 2003 Kyon? Aarti Bose 2004 Dobara Devika Mehta 2005 Page 3 Anjali Thapar 2006 Jaan-E-Mann Rouva Goyal Take 3 Girls Romila 2007 Dil Dosti Etc Apurvin äiti 2011 Patiala House Dimple Bua Love Breakups Zindagi Häävieras 2013 Shootout at Wadala Manyan äiti 2018 Raazi Teji Khan Yours Truly Mithi Kumar 2019 Noblemen Shruti Sharma No Fathers in Kashmir Halima The Verdict – State vs Nanavati Mehra Nanavati Websarja War Nafeesa Rahmani 2021 Sardar Ka Grandson Simi Kaur == Lähteet == == Aiheesta muualla == * * Luokka:Brittiläiset näyttelijät Luokka:Intialaiset näyttelijät Luokka:Vuonna 1956 syntyneet Luokka:Elävät henkilöt
Linnove

Linnove on sukunimi, joka on muun muassa seuraavilla suomalaisilla henkilöillä: *Heikki Linnove (1879–1964), opettaja, pappi ja kirjailija *Olavi Linnove (1898–1950), asianajaja, varatuomari, toimittaja ja äärioikeistolainen poliitikko
Koijärvi (täsmennyssivu)

Koijärvi voi tarkoittaa seuraavia: * Koijärvi, entinen kunta Hämeessä (liitetty Forssaan 1969) * Koijärvi, järvi Forssassa ent. Koijärven kunnan alueella * Koijärvi, järvi Jämsässä * Koijärvi, järvi Karstulassa * Koijärvi, järvi Pälkäneellä ja Hämeenlinnassa * Koijärvi, järvi Ylöjärvellä * Iso Koijärvi, järvi Mikkelissä * Pieni Koijärvi, järvi Mikkelissä. == Katso myös == * Koijärvi-liike, Forssan Koijärven kuivattamista vuonna 1979 vastustanut kansanliike.
Martí Cifuentes

Martí Cifuentes (7. heinäkuuta 1982) on espanjalainen jalkapallovalmentaja. Lokakuusta 2023 lähtien hän on toiminut Queens Park Rangersin päävalmentajana. ==Ura== Cifuentes on opiskellut oikeus- ja kauppatieteitä Barcelonan yliopistossa ja valmistunut urheilujohtamisen maisteriksi Johann Cruijff -instituutista. Hän aloitti valmennusuransa 21-vuotiaana ja toimi juniori- ja apuvalmentajana. Hän valmensi vuonna 2007 lyhyen aikaa juniorijoukkueita Ajaxissa ja Millwallissa.Intervju med Martí Cifuentes AIK. Julkaistu 9.11.2017. Viitattu 1.2.2021. Helmikuussa 2014 Cifuentesista tuli UE Sant Andreun päävalmentaja. Hän luotsasi seuraa kauden loppuun saakka Segunda División B:ssä. Kaudella 2015/16 hän toimi CE L'Hospitaletin päävalmentajana, mutta sai potku maaliskuussa 2016.Martí Cifuentes Transfermarkt. Viitattu 1.2.2021. Tammikuussa 2018 Cifuentes siirtyi juniorivalmentajaksi AIK:n organisaatioon. Hän ehti toimia seuran palveluksessa kuitenkin vain puolen vuoden ajan, kun hänestä kesäkuun alussa 2018 tuli aloitti Norjan Eliteserienin Sandefjordin päävalmentajana.Spanjol blir ny Sandefjord-trener TV2.no. Julkaistu 31.5.2018. Viitattu 1.2.2021. Cifuentesin johdolla Sandefjord hävisi vain kuusi pelaamistaan 18 liigaottelusta, mutta pisteet eivät riittäneet enää pelastamaan joukkuetta putoamiselta.Alt håp ute for Sandefjord. Rykket ned til OBOS-ligaen Dagbladet. Julkaistu 11.11.2018. Viitattu 1.2.2021. Cifuentes jatkoi kuitenkin seuran päävalmentajana. Hän luotsasi seuran Norjan 1. divisioonassa toiseksi kaudella 2019 ja seura nousi takaisin pääsarjaan.Sandefjord rykker opp til Eliteserien Dagbladet. Julkaistu 2.11.2019. Viitattu 1.2.2021. Kaudella 2020 Sandefjord säilytti sarjapaikkansa ollen liigassa 11:s. Kauden jälkeen Cifuentes jätti Sandefjordin ja siirtyi Tanskan Superliigan AaB:n päävalmentajaksi kesään 2023 ulottuvalla sopimuksella.Officielt: AaB ansætter spansk træner Bold.dk. Julkaistu 28.12.2020. Viitattu 2.1.2021. Cifuentesin pesti AaB:ssa jäi lopulta vuoden mittaiseksi. Tammikuussa 2022 AaB ja Hammarby IF pääsivät sopuun Cifuentesin sopimuksen purkamisesta ja hänetsä tuli Hammarbyn uusi päävalmentaja.Martí Cifuentes på plats i Hammarby Cifuentes forlader AaB nu Cifuentes luotsasi Hammarbyn Ruotsin cupin finaaliin debyyttikaudellaan. Finaalissa joukkue kärsi tappion Malmölle rangaistuspotkukilpailun jälkeen.Bajen golvat från elva meter i titelmatchen Hammarby IF. Viitattu 31.10.2023. Kausi sujui hyvin myös Allsvenskanissa, jossa Hammarby oli lopulta kolmas selvittäen näin tiensä Konferenssiliigaan.Allsvenskan 2022 Svenskfotboll.se. Viitattu 31.10.2023. Cifuentes jätti Hammarbyn lokakuun lopussa 2023, vain kaksi kierrosta ennen Allsvenskan-kauden päättymistä, ja siirtyi Englannin Mestaruussarjan Queens Park Rangersin päävalmentajaksi.Marti Cifuentes: QPR appoint Hammarby boss as new head coach BBC Football. Julkaistu 30.10.2023. Viitattu 31.10.2023. ==Lähteet== Luokka:Espanjalaiset jalkapallovalmentajat Luokka:Vuonna 1982 syntyneet Luokka:Elävät henkilöt
Pielinen (täsmennyssivu)

Pielinen voi tarkoittaa ainakin seuraavia asioita: * Pielinen, järvi Pohjois- Karjalassa * 1536 Pielinen, järven mukaan nimetty asteroidi * Niilo Pielinen (Gaston Lagaffe), André Franquinin luoma sarjakuvahahmo
1740 Paavo Nurmi

1740 Paavo Nurmi on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty juoksija Paavo Nurmen mukaan. Paavo Nurmen likimääräinen läpimitta on 10 kilometriä. Kohde sijaitsee Auringosta suunnilleen 2,47 kertaa niin kaukana kuin Maa, ja sen kierros Auringon ympäri kestää noin 3 vuotta ja 11 kuukautta. ==Lähteet== Luokka:Päävyöhykkeen asteroidit Luokka:Paavo Nurmi
4181 Kivi

4181 Kivi on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty kirjailija Aleksis Kiven mukaan. Kiven likimääräinen läpimitta on 18 kilometriä. Kohde sijaitsee Auringosta suunnilleen 2,61 kertaa niin kaukana kuin Maa, ja sen kierros Auringon ympäri kestää noin 4 vuotta ja 3 kuukautta. ==Lähteet== Luokka:Päävyöhykkeen asteroidit Luokka:Aleksis Kivi
3212 Agricola

3212 Agricola on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Mikael Agricolan mukaan. Agricolan likimääräinen läpimitta on 7 kilometriä. Kohde sijaitsee Auringosta suunnilleen 2,26 kertaa niin kaukana kuin Maa, ja sen kierros Auringon ympäri kestää noin 3 vuotta ja 5 kuukautta. ==Lähteet== Luokka:Päävyöhykkeen asteroidit Luokka:Mikael Agricola
Peter Drummond

Peter Roy Maxwell Drummond (2. kesäkuuta 1894 – 27. maaliskuuta 1945) oli australialaissyntyinen Yhdistyneen kuningaskunnan ilmavoimien upseeri. Astuessaan palvelukseen Australian armeijassa 10. syyskuuta 1914 Drummond oli ammatiltaan pankkivirkailija. Hänet määrättiin lääkintämieheksi ja seuraavana vuonna hän toimi leikkausavustajana Gallipoliin lähetetyllä sairaalalaivalla, jossa leikkauksia tehtiin kynttilän valossa alkeellisissa olosuhteissa. Hän sairasti punatautia ja lähetettiin Englantiin tervehtymään. Matkalla Kanadaan 27. maaliskuuta 1945 lentokone, jossa Drummond matkusti, katosi lähellä Azoreita. Drummondin ja muiden matkustajien oletetaan kuolleen koneen pudottua. Muistojumalanpalvelus pidettiin St Martin-in-the-Fields -kirkossa 8. toukokuuta 1945. == Lähteet == Luokka:Australialaiset sotilaat Luokka:Brittiläisen imperiumin ritarikunta Luokka:Brittiläiset kadonneet henkilöt Luokka:Brittiläiset toisen maailmansodan sotilaat Luokka:Vuonna 1894 syntyneet Luokka:Vuonna 1945 kuolleet
1446 Sillanpää

1446 Sillanpää on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty kirjailija, nobelisti Frans Emil Sillanpään mukaan. Kansainvälisissä yhteyksissä asteroidin nimi voidaan kirjoittaa myös ilman ä-kirjaimia, muodossa Sillanpaa. Sillanpään likimääräinen läpimitta on 13 kilometriä. Kohde sijaitsee Auringosta suunnilleen 2,25 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta. ==Lähteet== Luokka:Päävyöhykkeen asteroidit
Muinaisen Egyptin mytologia

Muinaisen Egyptin mytologia oli osa muinaisegyptiläistä uskontoa. Egyptiläisiä myyttejä on säilynyt suhteellisen vähän. Niitä on löydetty temppeleiden ja hautojen seinien hieroglyfikaiverruksista sekä papyruskääröistä hieraattisella ja demoottisella kirjoituksella kirjoitettuina.Gahlin 2013, s. 49. == Tärkeimpiä myyttejä == Kullakin egyptiläisellä uskonnollisella keskuksella oli oma luomismyyttinsä, jossa oli eri luojajumala. Niistä ei pystystä sanomaan, mikä oli maassa yleisimmin hyväksytty. Memfisin luomismyytissä maailman loi Ptah, Elefantinen luomismyytissä Khnum, Hermopolis Megalen luomismyytissä kahdeksan jumaluuden ryhmä ja Heliopoliksen luomismyytissä Atum. Luomismyyttien yhdistävänä piirteenä oli järjestyksen luominen kaaoksesta.Gahlin 2013, s. 50–53. Osiris-myytissä kuvataan oikeanlaisen hautauksen merkitys. Aluksi jumala Seth murhaa Osiris-veljensä salaliiton avulla. Osiriksen sisko ja puoliso Isis etsii Osiriksen ruumiin haudatakseen sen. Sethin pelossa hän piilottaa lapsensa Horuksen Niilin suistoon Wadjet- jumalattaren suojelukseen. Seth kuitenkin löytää Osiriksen arkun suistosta, jonne Isis oli sen jättänyt hakiessaan poikaansa, ja paloittelee ruumiin 14 kappaleeseen. Isis kerää eri suunnille levitellyt palaset ja suorittaa hautajaisseremonian, ja Osiriksesta tulee tuonpuoleisen kuningas.Gahlin 2013, s. 58–61. Ihmiskunnan tuhosta kertovassa myytissä kuninkaana toimiva aurinkojumala Ra kuulee ihmisten hautovan kapinaa häntä vastaan. Muut jumaluudet, etenkin verenhimoinen Sekhmet, neuvovat Ra’ta tuhoamaan ihmiset. Kun teurastusta on jatkunut päivän ajan, Ra leppyy ja pelastaa ihmiset. Hän jättää valtaistuimensa Thotille, viisauden jumalalle, joka opettaa ihmisille kirjoitustaidon.Gahlin 2013, s. 70–71. Myytissä Auringon matkasta manalan läpi kuvataan auringonjumala Ra’n vaivalloista matkaa yöllä auringonlaskun jälkeen.Gahlin 2013, s. 76–78. == Lähteet == * === Viitteet === *